ประกาศกระทรวงการคลังเรื่อง ลักษณะ สีและขนาดธนบัตรชนิดราคา ๑๐๐๐ บาทแบบปรับปรุง ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา๑๐๐๐ บาท แบบปรับปรุงออกใช้อาศัยอำนาจตามความในมาตรา ๑๔ วรรค ๒ แห่งพระราชบัญญัติเงินตราพ.ศ. ๒๕๐๑ รัฐมนตรีว่าการกระทรวงการคลัง จึงประกาศลักษณะ สี และขนาดของธนบัตรชนิดราคา๑๐๐๐ บาท แบบปรับปรุง ดังต่อไปนี้๑.ลักษณะและสีก.ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน ทรงเครื่องแบบจอมทัพพิมพ์ด้วยสีน้ำตาลเข้มบนลายพื้นสีส้ม สีม่วงเข้มและสีฟ้าอมเทาและลายประดิษฐ์สลับสีด้านขวาของพระบรมฉายาสาทิสลักษณ์มีแถวตัวเลขอารบิก 1000 ขนาดเล็กที่อ่านได้โดยใช้แว่นขยาย พิมพ์ด้วยสีน้ำตาลเข้มตอนกลางเบื้องซ้ายมีพระราชลัญจกรประจำพระองค์พระบาทสมเด็จพระเจ้าอยู่หัวสีเขียวเข้มซ้อนทับบนลายประดิษฐ์รูปวงกลมที่มีลวดลายสีเทาสีม่วงเข้ม สีเหลือง สีส้ม และสีชมพูอมม่วงวงกลมวงนอกด้านซ้ายมีช่อลายไทยสีเทาประกอบเบื้องบนเหนือพระราชลัญจกรมีหมวดอักษรและเลขหมายไทยสีแดง ถัดลงมามีคำว่า รัฐบาลไทย ธนบัตรเป็นเงินที่ชำระหนี้ ได้ตามกฎหมาย และ หนึ่งพันบาททั้งหมดพิมพ์ด้วยสีน้ำตาลเข้ม ถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือตำแหน่งคำว่ารัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีน้ำตาลเข้มเบื้องล่างมีตัวเลขไทย ๑๐๐๐ ขนาดใหญ่ พิมพ์ด้วยสีน้ำตาลเข้ม ภายในบรรจุตัวเลขอารบิก 1000 ขนาดเล็กที่อ่านได้โดยใช้แว่นขยาย บริเวณด้านซ้ายและด้านล่างของตัวเลขไทย๑๐๐๐ ขนาดใหญ่มีแถวตัวเลขอารบิก 1000 ขนาดเล็กสีน้ำตาลเข้ม อ่านได้โดยใช้แว่นขยาย องค์ประกอบทั้งหมดนี้พิมพ์บนช่อลายไทยลายพื้นและลายประดิษฐ์สลับสีแถวตัวเลขและอักษรไทย และแถวตัวเลขอารบิกและอักษรไทยคำว่า ๑๐๐๐บาท 1000 บาทขนาดเล็กอยู่ในแถบซึ่งพิมพ์ในแนวเฉียงด้วยสีน้ำตาลและสีเทาเบื้องซ้ายมุมบนมีรูปพระครุฑพ่าห์สีน้ำตาลเข้ม ส่วนมุมล่างมีลายไทยสีขาวอยู่ในกรอบรูปสี่เหลี่ยมผืนผ้าสีน้ำตาลเข้มภายในมีตัวเลขอารบิก 1000 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรด้านบน ใต้กรอบรูปสี่เหลี่ยมผืนผ้ามีแถวตัวเลขอารบิก1000 ขนาดเล็กสีน้ำตาลเข้มเรียงติดต่อกันเป็นระยะอ่านได้โดยใช้แว่นขยายทั้งหมดพิมพ์บนลายพื้นสีฟ้าอมเทา สีเทา สีน้ำตาล สีเหลืองและสีชมพูอมม่วงและแถบฟอยล์สีเงินซึ่งผนึกไว้ตามแนวตั้ง ภายในมีรูปพระครุฑพ่าห์ ตัวเลขไทย ๑๐๐๐ และตัวเลขอารบิก 1000 เรียงเป็นระยะตามแนวตั้ง พื้นหลังส่วนที่รองรับมีตัวเลข อารบิก 1000 ขนาดเล็กกระจายอยู่ทั่วไป องค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาเบื้องขวามุมบนมีตัวเลขอารบิก 1000 พิมพ์ส่วนบนด้วยหมึกพิมพ์พิเศษสีทองเหลือบเขียวส่วนล่างพิมพ์ด้วยสีเขียวบนลายพื้นสีฟ้าอมเทา ถัดลงมาในเนื้อกระดาษเป็นลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายพุ่มข้าวบิณฑ์ซึ่งมีความโปร่งแสงเป็นพิเศษและอยู่ภายในพื้นรูปดอกบัวสีขาวด้านซ้ายของลายน้ำมีรูปวงกลมสีขาวภายในมีรูปกลีบดอกบัว พิมพ์ด้วยสีส้มและสีฟ้าอมเทาและส่วนที่เหลือพิมพ์บนด้านหลังในตำแหน่งที่ต่อเนื่องกัน เมื่อยกธนบัตรขึ้นส่องกับแสงสว่างจะมองเห็นเป็นรูปดอกบัวที่สมบูรณ์ใต้ลายน้ำมีหมวดอักษรโรมันและเลขหมายอารบิกสีแดงพิมพ์บนลายพื้นสีฟ้าอมเทา มุมล่างเป็นลายพื้นสีน้ำตาลและสีฟ้าอมเทาซึ่งเบื้องขวาของลายพื้นนี้ มีวงกลมดุนนูน ๔ วง สำหรับผู้พิการทางสายตาข.ด้านหลังตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวขณะทรงประกอบพระราชกรณียกิจ พิมพ์ด้วยสีน้ำตาลเข้มบนลายพื้นสีเหลืองและสีชมพูอมม่วงด้านขวาเป็นแถวตัวเลขอารบิกและอักษรไทยคำว่า1000 บาท ขนาดเล็ก พิมพ์ด้วยสีเหลืองในแนวตั้งตอนกลางเบื้องซ้ายมีภาพเขื่อนป่าสักชลสิทธิ์ และคำว่า เขื่อนป่าสักชลสิทธิ์ พิมพ์ด้วยสีน้ำตาลเข้ม กรอบโค้งเหนือภาพเป็นลายพื้นสีส้ม สีน้ำตาล และสีฟ้าอมเทาถัดไปทางซ้ายมีตัวเลขอารบิก1000 พิมพ์ในแนวตั้งด้วยสีส้มและสีน้ำตาลมีช่อลายไทยสีส้มภายในสีน้ำตาลใต้ช่อลายไทยเป็นภาพต้นราชพฤกษ์ พิมพ์ด้วยสีน้ำตาล สีส้มและสีฟ้าอมเทา ด้านซ้ายของต้นราชพฤกษ์มีรูปวงกลมสีขาว ภายในมีรูปกลีบดอกบัว พิมพ์ด้วยสีฟ้าอมเทาและสีชมพูอมม่วงถัดลงมามีตัวเลขไทย ๑๐๐๐ ขนาดใหญ่ พิมพ์ด้วยสีน้ำตาลเข้มภายในตอนกลางบรรจุตัวเลขและอักษรไทย และตัวเลขอารบิกและอักษรไทยคำว่า ๑๐๐๐ บาท 1000 บาท ขนาดเล็กเรียงติดต่อกันเป็นระยะ อ่านได้โดยใช้แว่นขยายใต้ตัวเลขไทย๑๐๐๐ ขนาดใหญ่มีข้อความว่า โทษฐานปลอมหรือแปลงธนบัตร คือจำคุกตลอดชีวิตหรือจำคุกอย่างสูงยี่สิบปี และปรับอย่างสูงสี่หมื่นบาท ขนาดเล็กพิมพ์ด้วยสีน้ำตาลเข้ม อ่านได้โดยใช้แว่นขยายเบื้องซ้ายมุมบนเป็นลายประดิษฐ์สีฟ้าอมเทาและสีชมพูอมม่วงทับอยู่บนลายพื้นสีฟ้าอมเทาและสีชมพูอมม่วงถัดลงมาในเนื้อกระดาษมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายพุ่มข้าวบิณฑ์ซึ่งมีความโปร่งแสงเป็นพิเศษถัดลงมามีลายประดิษฐ์สีน้ำตาลเข้มพิมพ์ทับบนลายพื้นสีฟ้าอมเทาและสีชมพูอมม่วงภายในตอนบนมีแถวตัวเลขและอักษรไทยคำว่า๑๐๐๐ บาท และตัวเลขอารบิกและอักษรไทยคำว่า 1000 บาท ขนาดเล็กเรียงติดต่อกันเป็นระยะ อ่านได้โดยใช้แว่นขยายเบื้องขวามุมบนมีรูปพระครุฑพ่าห์สีฟ้าอมเทา ขนปีกและขนหางสีชมพูอมม่วงถัดลงมาเป็นภาพเกษตรกรรมตามแนวพระราชดำริทฤษฎีใหม่ พิมพ์ด้วยสีเทาเขียวบนลายพื้นสีฟ้าอมเทาสีชมพูอมม่วง และสีเหลือง ด้านขวาประกอบด้วยช่อลายไทยสีชมพูอมม่วงภายในสีฟ้าอมเทา ถัดลงมาเป็นรูปดอกบัวพิมพ์ด้วยสีฟ้าอมเทาและสีชมพูอมม่วงอยู่ในรูปวงกลมสีขาว ถัดลงมามีคำว่า เศรษฐกิจพอเพียง เศรษฐกิจแบบพอมีพอกิน แบบพอมีพอกินนั้นหมายความว่าอุ้มชูตัวเองได้ให้มีพอเพียงกับตัวเอง และ พระราชดำรัสในพระบาทสมเด็จพระเจ้าอยู่หัว พิมพ์ด้วยสีน้ำตาลเข้มทับอยู่บนลายประดิษฐ์สีฟ้าอมเทาค.ลักษณะพิเศษเนื้อกระดาษสีฟ้าอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน และลายน้ำรูปลายพุ่มข้าวบิณฑ์ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสงซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีน้ำเงิน สีแดง และสีเหลืองภายใต้รังสีเหนือม่วงในเนื้อกระดาษฝังเส้นใยสีโลหะ(เทา) ซ่อนไว้ตามด้านกว้างของธนบัตรโดยมีบางส่วนของเส้นใยปรากฏให้เห็นเป็นระยะที่ด้านหลังของธนบัตรภายในเส้นใยสีโลหะ (เทา) มีตัวเลขอารบิก 1000 และตัวเลขอารบิกและอักษรโรมันคำว่า 1000BAHT ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างด้านหน้าธนบัตรมีแถบฟอยล์สีเงินผนึกไว้ตามแนวตั้งภายในมีรูปพระครุฑพ่าห์ตัวเลขไทย ๑๐๐๐ และตัวเลขอารบิก 1000 เรียงเป็นระยะตามแนวตั้งพื้นหลังส่วนที่รองรับมีตัวเลขอารบิก1000 ขนาดเล็กกระจายอยู่ทั่วไป องค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมารูปพระครุฑพ่าห์บนด้านหน้าพิมพ์ด้วยระบบพิมพ์เส้นนูน โดยมีบางส่วนพิมพ์บนแถบฟอยล์สีเงิน อยู่ในตำแหน่งใกล้เคียงกับรูปพระครุฑพ่าห์บนด้านหลังรูปกลีบดอกบัวในรูปวงกลมสีขาวซึ่งพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรขึ้นส่องดูกับแสงสว่างจะมองเห็นเป็นรูปดอกบัวที่สมบูรณ์ลายดุนนูนรูปวงกลม๔ วง เบื้องขวาของลายพื้นสีน้ำตาลและสีฟ้าอมเทาซึ่งอยู่ในกรอบรูปสี่เหลี่ยมผืนผ้าบนด้านหน้าเพิ่มความรู้สึกสัมผัสให้กับผู้พิการทางสายตาตัวเลขอารบิก1000 ที่ด้านหน้าเบื้องขวามุมบน พิมพ์ส่วนบนด้วยหมึกพิมพ์พิเศษสีทองเหลือบเขียวส่วนล่างพิมพ์ด้วยสีเขียว เมื่อพลิกขอบล่างธนบัตรขึ้นจะเห็นเป็นสีเขียวทั้งหมดลายพื้นและลายประดิษฐ์รูปวงกลมสีเหลืองและสีส้มบริเวณตอนกลางบนด้านหน้าพิมพ์ด้วยหมึกพิมพ์พิเศษซึ่งจะเรืองแสงเป็นสีเหลืองและสีส้มภายใต้รังสีเหนือม่วง ส่วนลายพื้นสีเหลืองเบื้องหลังพระบรมฉายาสาทิสลักษณ์พระบาทสมเด็จพระเจ้าอยู่หัวบนด้านหลังพิมพ์ด้วยหมึกพิมพ์พิเศษซึ่งจะเรืองแสงเป็นสีเหลืองภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒.ขนาดธนบัตรกว้าง๗๒ มิลลิเมตร ยาว ๑๖๒ มิลลิเมตรประกาศ ณวันที่ ๒๙ กรกฎาคม พ.ศ. ๒๕๔๘สมคิด จาตุศรีพิทักษ์รัฐมนตรีว่าการกระทรวงการคลังฐิติพงษ์/ผู้จัดทำ๘ กันยายน ๒๕๔๘ปิยะธิดา/ปรับปรุง๖ สิงหาคม ๒๕๖๑[๑]ราชกิจจานุเบกษา เล่ม ๑๒๒/ตอนพิเศษ ๗๕ ง/หน้า ๑๑/๑ กันยายน๒๕๔๘